Dankarvågvatn naturreservat

Dankarvågvatn naturreservat er et naturreservat nord på Kvaløya i Tromsø kommune i Troms. Det omfatter et våtmarksområde ved Dankarvågvatnet (5,5 moh.), rundt tre kilometer sørøst for Kvaløyvågen, med et terreng bestående av små koller omgitt av myrer og vann. Området har frodig vannvegetasjon, fattige myrer, lyngmark og bjørkeskog. Det er hekkeplass for flere arter ender, vadere og måker. Under vårtrekket stanser store mengder vadefugler her for å raste. Det er også et betydelig antall ender og vadere i området under høsttrekket, og delvis også ellers utover høsten.

Reservatet ble opprettet i 1995 for å bevare et myrområde med små vann og innsjøer som er viktige hekke- og trekklokaliteter for en rekke vannfuglarter.

 Referanser 

Kategori:Verneområder i Tromsø
Kategori:Verneområder opprettet i 1995
Kategori:Naturreservater i Troms